Սաթենիկ Վարդանյան

Սաթենիկ Վլադիմիրի Վարդանյան (), հայ արվեստաբան, դիցաբանագետ, կրոնագետ, արվեստագիտության թեկնածու, Երևանի պետական համալսարանի ԵՊՀ պատմության ֆակուլտետի Հայ արվեստի պատմության և տեսության ամբիոնի դոցենտ։ Հայաստանի նկարիչների միության անդամ (2021)։

Կենսագրություն 

Սաթենիկ Վլադիմիրի Վարդանյանը ծնվել է 1974 թվականի հունվարի 27-ին քաղաք Երևանում։ 1991թ. ավարտել է Անտոն Չեխովի անվան թիվ 55 դպրոցը։ 1986-1990թթ. սովորել է Գեղագիտության դաստիարակության ազգային կենտրոնում։ 1996թ. գերազանցությամբ ավարտել է Հայաստանի գեղարվեստի պետական ակադեմիայի արվեստաբանության բաժինը։ 1995թ. անդամակցել է Հռոմի՝ Անտիկ Միջերկրածովյան ուսումնասիրությունների և ՀՀ ԳԱԱ Հնագիտության և ազգագրության ինստիտուտների կողմից կազմակերպած Սևանի ավազանի ուրարտական հնավայրերն հետազոտող հայ-իտալական արշավախմբին։ 2001թ. մասնակցել է Արիստոտելի անվ. Սալոնիկի համալսարանի Արվեստի և Բյուզանդագիտության բաժնի վերապատրաստման դասընթացներին։

2004թ. ավարտել է ԵՊՀ-ի ասպիրանտուրան։

1997թ.-ից առ այսօր  համաշխարհային և հայ արվեստի պատմություն է դասավանդում ԵՊՀ պատմության ֆակուլտետի Հայ արվեստի պատմության և տեսության ամբիոնում, համալսարանի մյուս ֆակուլտետներում և Հայաստանի գեղարվեստի պետական ակադեմիայում։

Պարգևներ 
2012թ. «Վազգեն Սարգսյան» մեդալ, Հայաստանի Հանրապետության պաշտպանության նախարարություն

2013թ. Պատվոգիր, Հայաստանի Հանրապետության պաշտպանության նախարարություն

2014թ. ԵՊՀ պատվոգիր

2021թ. «Հովհաննես Թումանյան» մեդալ, առաջին գունդ

Հետաքրքիր փաստեր 

Սաթենիկ Վլադիմիրի Վարդանյանը Հայկական ԽՍՀ ժողովրդական արտիստ, հայ դերասան, ասմունքող Ժան Էլոյանի թոռնուհին է։

Աշխատություններ 

Սաթենիկ Վարդանյանի գիտական հետաքրքրությունների շրջանակը ընդգրկում է Հայ և համաշխարհային արվեստի  պատմությունը, դիցաբանությունը, աստվածաբանությունը, փիլիսոփայությունը, մանկավարժությունը, բարոյագիտությունը, 20-րդ դարի և արդի հայ կերպարվեստը, արդի հայ պետականության հիմնախնդիրները։ 1997 թվականից առ այսօր համաշխարհային և հայ արվեստի պատմություն է դասավանդում Երևանի պետական համալսարանի Պատմության ֆակուլտետի Հայ արվեստի պատմության և տեսության ամբիոնում և համալսարանի մյուս ֆակուլտետներում։

2012 թվականին պաշտպանել է «Հիսուս Քրիստոսի կերպարը XX դարի հայ արվեստում (1900-1920-ական թվականներ)» խորագրով ատենախոսությունը՝ ստանալով գիտությունների թեկնածուի կոչում։ 

Իր հետազոտությամբ նա առաջ է քաշել մշակութային կարևոր խնդիրներ՝ կապված իդեալական անձի դրսևորման հետ, բացահայտել հայ կերպարվեստի դեռևս չուսումնասիրված էջերը։ 

2019 թ. ստացել է դոցենտի գիտական կոչում։ Գիտական կարևոր և արդիական զեկուցումներով  մասնակցում է  միջազգային և հանրապետական գիտաժողովներին։ Տարբեր լեզուներով շուրջ 40 հոդվածներ է հրատարակել մի շարք, այդ թվում՝ արտասահմանյան հեղինակավոր գրքերում, ժողովածուներում և ամսագրերում։ 2020 թ. լույս է տեսել նրա Հիսուս Քրիստոսի կերպարը  XX դարի և արդի հայ արվեստում մենագրությունը։

Ծանոթագրություններ 

Հայ արվեստաբաններ
Հայաստանի նկարիչների միության անդամներ